ศาลจังหวัดยะลาอนุมัติออกหมายจับ 4 ผู้ต้องหา เผารถทัวร์โดยสารสายเบตง-กรุงเทพฯ แล้ว
พล.ต.อ.ศรีวราห์ รังสิพราหมณกุล รอง ผบ.ตร. พร้อมด้วย พล.ต.อ.มนู เมฆหมอก ผู้ช่วย ผบ.ตร. พล.ต.ท.รณศิลป์ ภู่สาระ ผบช.ภ.9 และคณะ เจ้าหน้าที่ที่เกี่ยวข้องได้เดินทางมาที่ ศปก.ตร.สน. จังหวัดยะลา พร้อมรับทราบรายงานจากพนักงานสอบสวนผู้รับผิดชอบในคดีต่างๆ ที่ได้ทำการสืบสวนสอบสวน รวบรวมพยานหลักฐาน จนเป็นที่แน่ชัดและเชื่อได้ว่ามีคนร้ายที่ได้กระทำความผิด พร้อมทั้งได้เดินทางไปยื่นคำร้องขอหมายจับต่อศาลและศาลได้อนุมัติหมายจับผู้ต้องหา โดยศาลจังหวัดยะลาได้ออกหมายจับจำนวน 37 หมายจับ ผู้ต้องหาจำนวน 24 คน ศาลจังหวัดปัตตานี ออกหมายจับจำนวน 12 หมายจับ ผู้ต้องหาจำนวน 7 คน รวมออกหมายจับทั้งหมด 49 หมายจับ ผู้ต้องหาจำนวน 31 คน นอกจากนี้ รอง ผบ.ตร. ยังได้ร่วมรับมอบตัวนายซูกิบฟรี สาและผู้ต้องหาตามหมายจับศาลจังหวัดปัตตานีที่ จ.728/60 ลงวันที่ 22 ธ.ค.60 และ จ.733/60 ลง 25 ธ.ค.60 สภ.เมืองปัตตานี นายรอกิ แดมอผู้ต้องหาตามหมายจับศาลจังหวัดปัตตานีที่ จ.729/60 ลงวันที่ 22 ธ.ค.60 และ จ.734/60 ลง 25 ธ.ค. 60 สภ.เมืองปัตตานี นายอิสมาแอล มะแซผู้ต้องหาตามหมายจับศาลจังหวัดปัตตานีที่ จ.731/60 ลงวันที่ 22 ธ.ค.60 และ จ.736/60 ลง 25 ธ.ค.60 สภ.เมืองปัตตานี นายอับดุลเลาะ เจ๊ะสะมะแอ ผู้ต้องหาตามหมายจับศาลจังหวัดยะลาที่ 346/60 ลงวันที่ 26 ธ.ค.60 สภ.ลำใหม่ ก่อนนำผู้ต้องหาทั้ง 4 เข้าสู่กระบวนการทางกฎหมาย

 ขณะที่ในส่วนของศาลจังหวัดยะลา ซึ่งได้ออกหมายจับจำนวน 37 หมายจับ ผู้ต้องหาจำนวน 24 คน มีคดีที่สำคัญ คือ คดีอาญาที่ 243/60 เหตุเกิดเมื่อวันที่ 17 ธ.ค.60 เวลาประมาณ 14.30 น. บริเวณบนถนนสาย 410 ยะลา-เบตง ม.5 บ้านกาโสด ต.บันนังสตา อ.บันนังสตา จ.ยะลา เกิดเหตุคนร้ายได้ตัดต้นไม้ขวางถนน วางตะปูเรือใบและเผารถทัวร์โดยสารสายเบตง-กรุงเทพฯ ได้รับความเสียหาย 


 โดยทางสถานีตำรวจภูธรบันนังสตาได้ขอหมายศาล จ.ยะลา ออกหมายจับนายอับดุลเลาะ ตาเปาะโต๊ะ อายุ 31 ปี บ้านเลขที่ 15 ม.9 ต.บันนังสตา อ.บันนังสตา จ.ยะลา หมายจับศาลจังหวัดยะลาที่ 357/60 ลงวันที่ 26 ธ.ค.60 นายซามีมซะแม อายุ 28 ปี บ้านเลขที่ 100 ม.3 ต.บันนังสตา อ.บันนังสตา จ.ยะลา หมายจับศาลจังหวัดยะลาที่ 358/60 ลงวันที่ 26 ธ.ค.60 นายอาหะมัด ลือซาแม อายุ 37 ปี บ้านเลขที่ 205 ม.4 ต.บาเจาะ อ.บันนังสตา จ.ยะลาหมายจับศาลจังหวัดยะลาที่ 359/60 ลงวันที่ 26 ธ.ค.60 และ นายมูฮำหมัด หะยีสาเมาะ อายุ 34 ปี บ้านเลขที่ 29 ม.7 ต.บันนังสตา อ.บันนังสตา จ.ยะลา หมายจับศาลจังหวัดยะลาที่ 360/60 ลงวันที่ 26 ธ.ค.60 ในความผิดฐาน “สบคบกันเป็นอั้งยี่, ซ่องโจร , ร่วมกันก่อการร้าย หรือสนับสนุนการก่อการร้าย”